नई दिल्‍ली। बिजली संकट से जूझते भारत का लक्ष्‍य 2022 तक 40,000 मेगावाट रूफटॉप सोलर पावर क्षमता का निर्माण कर बिजली की कमी को दूर करना है। सरकार चाहती है देशवासी सोलर एनर्जी के महत्‍व को समझें और इसे ज्‍यादा से ज्‍यादा अपनाएं। इसलिए सरकार अपने इस महत्‍वाकांक्षी सोलर एनर्जी प्रोग्राम के प्रचार-प्रसार के लिए धर्म गुरुओं और बाबाओं को अपना ब्रांड अंबेस्‍डर बनाने की योजना पर काम कर रही है। ये बाबा सौर ऊर्जा के प्रकाश को अपने अनुयायियों के बीच फैलाएंगे और इससे सरकार को अपने लक्ष्‍य तक पहुंचने में बड़ी मदद मिलेगी।